Main khala mein paida huwi thi.
Mainay kabhi apnay chehray par sooraj ki kiran mehsooos nahi ki,
na asli hawa mein saans li hai na kabhi paani mein tairi hun.
Hum mein say kisi nay is cheez ka luft nahi uthaya.
Teen naslon say, Ark nay bachi huwi insaani nasal...
ko zinda rakha hai.
Lekin ab hamara ghar tabah ho raha hai...
aur hum insaaniyat ki aakhri umeed hain.
Sou qaidiyon ko zameen par aik khatarnaak mission par bheja gaya.
Hum sab yahan is liye hain kyunke humnay qanoon ki khilaafwarzi ki thi.
Zameen par, koi qanoon nahi hai.
Humein yahan bas zinda rehna hai.
Lekin zameen humein azmayegi,
apnay posheeda raazon ke zariye...
aur sab say barh kar, aik dusray ke zariye.
Ab tak "The 100" mein...
-Mujh par goli kisnay chalayi? -Bellamy Blake nay.
Wo dropship mein chupke say chala gaya tha.
Hum ab bhi is baat ki tafteesh kar rahe hain ke uski madad kisnay ki.
Chancellor ko maar dou.
Isi liye tumnay wristbands liye thay,
tum chahtay thay sab ko yeh lagay ke hum mar chukay hain.
Agar Ark ko pata lag gaya ke hum zinda hain...
wo nichay ayengay, aur jab aisa hoga, tou main maara jaunga.
Zameen par zinda rehna mumkin hai.
Insaaniyat apnay ghar jarahi hai.
Hey, tum uska difa kyun kar rahi thi?
Kyunke usnay meri jaan bachayi thi.
Mainay kabhi nahi chaha ke tumharay saath aisa kuch ho.
Shukriya.
Kya tumnay Ark say raabta kiya?
Mainay Digg ki mom ko yeh khabar di. John ke dad ko bhi.
Mujhay Roma ke walidein ko yeh khabar baad mein deni hai.
Aisa karnay ka shukriya.
Main tumhara ehsaan-mand hun.
Saray walidein ko yeh batana ke unkay bachon ko Grounder nay qatal kiya hai...
kaash main un say keh sakta ke humein insaaf milnay wala hai.
Hum isay maar nahi rahay hain.
Tum kaafi khaufnaak lag rahay thay...
jab tumharay chehray par wo rung laga huwa tha.
Mujhay Grounder ke baray mein batao.
Kya wo humein sardiyon mein zinda rehnay ke hawalay say koi maloomat...
faraham kar sakta hai?
Hum yahan taiyaari karnay ke liye jo hosakta hai wo kar rahay hain.
Hum mewa aur berries ikhata kar rahe hain, gosht ko mehfooz kar rahay hain,
jarrein talash karnay ke liye khudayi kar rahe hain,
lekin sach yeh hai ke hum bhookay marnay say pehlay hi baraf mein jam jayengay.
Is maamlay par aik achi khabar hai.
Jung say pehlay ke civil defense plans ke mutabiq...
wahan aik purana hungaami imdaadi godaam hai
jo landing site say ziada duur nahi hai.
Yeh rahay uskay coordinates.
Supplies ke ilawa...
wo 100 le liye chath bhi faraham kar sakta hai...
aur un shehariyon ke liye bhi jo Ark say zameen par arahay hain.
Aur aap ko kyun lagta hai ke wo godaam ab bhi salamat hai?
Usay atomi hamlay ko bardasht karnay ke liye takhleeq kiya gaya tha.
Theek hai. Koshish karkay dekh saktay hain.
Chancellor, mujhay is baat par aiteraaz karna hai.
Project Exodus shuru ho chuka hai.
Bachon ko apnay khaimay mein rehna chahiye jab tak pehla dropship launch nahi hojata.
Agar sab cheezein bina kisi rukawat ke ho bhi jayen...
tou 100 imdaad anay say pehlay hi uska saamna kar kay mar jayengay.
Main Clarke say akelay mein baat karna chahunga, please.
Aur main yeh bhi janta hun ke bohot say walidein apnay bachon say baat
karnay ka intezaar kar rahay hain.
Clarke, hum sab ko bohot fakhar hai...
jo bhi tumnay waahan kiya hai.
Tumhari maa...
Main apni maa ke baaray mein baat nahi karna chahti.
Please, Clarke. Maaf karnay ka waqt agaya hai.
Mujhe tumharay aur Abby kay beech mulaqaat karwanay ke liye waqt nikaalne...
Dekho.
Janti hun ke aap dono ko lagta hai ke meray dad ko dhoka dena...
aur unka maarna...
aik naguzeer saneha tha...
magar main isko us nazar say nahi dekhti aur nah hi kabhi dekhungi.
Tou bas mujhay batayen ke agli baari kisi ki hai...
aur un logon ko baari milnay dein...
jo waqai apnay walidein say baat karna chahtay hain.
Dax.
Hey, tum logon nay Dax ko dekha hai?
Us taraf hai. Gosht walay amlay ke pass.
Dax...
Tumhari baari agayi hai.
Meri mom kahan hain?
Hamari choti si baat cheet ke baad tum unhein dekh sakogay.
Kya tum akelay ho?
Haan. Kyun?
Agar mujhay theek say yaad parta hai...
tou tumnay aik aadmi ko jaan say maar diya tha.
-Usnay meri cheez churayi thi. -Thand rakho.
Mera aik masla hai aur mujhay lagta hai
tum usay hal karne mein meri madad kar sakte ho,
aur badlay mein, main pehli dropship mein tumhari mom ko jagah
denay ki zamanat de sakte hun...
...aur jab main Zameen par aunga tou tumhari marzi ka assignment dunga.
Tum chahtay ho main kya karun?
Bellamy Blake ki jaan lelo.
Tum abhi tak yahaan ho?
Main yahan say nahi hilungi jab tak tum mujhay uppar us say milnay nahi dogay.
Araam say raho.
Mainay usay zinda chor diya. Kya yeh kaafi nahi hai?
Usnay meri aur tumhari jaan bachayi thi.
Main janta hun tum is baat ko is nazar se dekh rahi ho lekin...
Baat aisi hi hai.
-Wo ab bhi khatarnaak hai. -Tum ne jo kiya iss wajah se sirf.
Jo bhi oot-pataang rishta hai tumhare khayal mein tumhara us janwaar
ke saath, usay bhool jao.
Tum us say nahi milogi. Bas baat khatam.
Agar maine tumhari zindagi barbaad ki hai tou tumhein kyun parwah hai is baat ki?
Tumhein mujhay uppar janay dena chahiye.
Kya pata tum khushqismat ho aur wo mujhay maar daalay,
masla hi hal hojayega.
Octavia, tum janti ho mera yeh matlab nahi tha.
Bellamy...
Mera jawaaab ab bhi nah hi hai.
Main Jaha say baat nahi kar raha.
Hey, araam say. Main is liye yahan nahi ayi hun.
-Phir kis liye? -Ark ko kuch puranay dastawezaat mile hain
jin say aik samaan say bharay godaam ka pata chalta hai
jo ke yahan se ziada dur nahi.
Kis tarha ke samaan?
Aisay ke jis say shayad hamari sardiyaan guzar jayen.
Main jaa kar dekh kar aati hun. Mujhe shayad thori nafree ki zaroorat paray.
Tum mujhsay kyun puch rahi ho?
Kyunke is waqt mera unke qareeb rehnay...
ka bilkul dil nahi hai jinhein main pasand karti hun.
Main apna samaan le kar aata hun, tumsay das minute mein mulaqaat hoti hai.
Tumhein kya lagta hai wo grounder ke saath kya karengay?
Main is baray mein sochna nahi chahunga.
Bellamy ko usay pakray huway kaafi din guzar gaye hain.
Uske dost kitni dair baad dhoondnay ayenge?
Khush hojao.
Us waqt tak, hum sab hypothermia ki waja say maaray ja chukay hongay.
Hey, hey, hey!
Tum kaisa mehsoos kar rahay ho?
Kamzor, bore...
zinda honay ka shukar mana raha hun.
Agar tum zinda rehna chahtay ho tou tumhein araam karna chahiye.
Main isay baandh dungi agar mujhay aisa bhi karna para tou.
Main aaj khemay say bahir jaungi.
Kya tum kuch ghanton mein iski marham patti kar sakti ho?
Ruko. Tum kahan jaa rahi ho?
Ark nay chota sa assignment diya hai. Fikar ki koi baat nahi hai.
Wahan jana itna mehfooz nahi hai.
Finn, Clarke ab bari hogayi hai. Wo apna khayaal khud rakh sakti hai.
Clarke...
chalo chalnay ki taiyar kartay hain.
Dihaan rakhna ke yeh bistar par hi rahay.
Acha khayal lagta hai.
Yeh tou kaafi saari khoraak hai.
Tumhein andaza hai ke yeh sirf aik din ka safar hai.
Din mein bohot kuch ho sakta hai.
Hey, Miller...
Roma ke walidein radio par tumhara intezaar kar rahay hain.
Hey!
Hamaray pass ziada waqt nahi hai.
Main tumharay liye thora sa paani laayi hun.
Yeh lo.
Acha, haina?
Maafi chahti hun main tumsay wo sab honay ke baad say mili nahi hun.
Mera bhai mujhay tum say duur rakh raha hai.
Wo aik number ka kameena insaan hai,
jo tumhein shayad ab tak pata lag gaya hoga.
Tum meri baatein samajhtay ho. Main jaanti thi.
Kamazkam mujhay apni jaldi say safayi karnay dou.
Yeh sab meri ghalti hai kyunke main bohot ziada dar gayi thi
jab tumnay us ghoofa mein qaid kar diya tha.
Tumhein meri baat achi tarha samajh ajati agar tumhein pata hota
main kaisay pali bari hun.
Mera naam...
Lincoln hai.
Lincoln.
Main Octavia hun.
Bas itna hi?
Bas tum itni hi baat karogay?
Hamara is tarha baat karna mehfooz nahi hai.
Agar humein baat nahi karni chahiye tou phir...
tumnay mujhay apna naam kyun bataya?
Main chahta hun meray marnay ke baad...
tum mujhay yaad rakho.
Tum nahi marogay. Aisa mat bolo.
Octavia...
Iska...
Iska anjaam sirf aik hi hai.
Un say baat karo.
Unhein batao ke tum dushman nahi ho.
Main dushman hun.
-Octavia, yahan say isi waqt chali jao. -Bellamy yahan mojood hi nahi hai.
Chali jao warna main isay buri tarah say peetunga jo main kab say karna
-chah raha hun. -Theek hai. Main samajh gayi.
Main jaa rahi hun.
Pata hai pehli dropship bohot jald zameen par anay wali hai.
Mujhay pura yaqeen hai tum Jaha ko hamesha nazarandaaz nahi kar saktay.
Main koshish kar sakta hun.
Godaam yahin kahin hona chahiye.
-Qareeb mein. -Yahan zaroor koi darwaza hoga.
Shayad wo narmi say paish aye.
Dekho. Mainay usay goli maari thi, Clarke.
Wo us baat ko aisay hi bhoola kar mujhay maaf nahi karega.
Phail jatay hain, hum ziada achi tarha talash kar sakengay.
Itnay faaslay par rehna ke humein aik dusray ki awaaz aye.
Mujhay dusray banday ko dekh kar ghussa ata.
Tumhein aya tha, jab tum us par tashadud kar rahi thi.
Finn mar raha tha.
Main aisa kuch karnay par maafi nahi mangungi jo mujhay karna zaroori tha.
Zaroor bura mehsoos huwa hoga yahan akar yeh jannay ke liye
ke aap ka boyfriend kisi aur mein dilchaspi rakhta hai.
Main tumharay saath yeh nahi kar rahi.
Hey.
Piyaas lagi hai?
Mujhe karne dou.
Sabar karo. Sabar karo.
Main sabar hi karti arahi hun jab say un honay tumhein Ark mein qaid kiya tha.
Hum nahi kar saktay, jab tak hum baat nah karlein.
Main baat nahi karna chahti.
Kuch huwa tha.
Finn, mujhay pata hai, aur main kabhi us baray mein baat...
-Kis baray mein? -...nahi karna chahti
Kya tum mujhsay pyaar kartay ho?
Hamesha say.
Theek hai, phir.
Tumhein araam karna chahiye.
Yeh kaam mujhay karnay dou.
Bellamy.
Is taraf. Mujhay aik darwaza mila hai.
Meray khayal say is mein zung lag chuka hai.
Haan. Apna paer sambhalo.
Theek hai. Uthanay mein meri madad karo.
Yeh lou.
Tumhein waqai lagta hai jung ke baad se is jagah ko haath tak nahi lagaya gaya?
Lagta tou aisa hi hai.
Chalo.
Marnay ke liye kaafi buri jagah hai yeh.
Humein tou yahan rehna tha.
Yeh jagah tou naa-gawaar hai.
Satyanaas ho!
Yahan jo bhi bacha kucha hai wo barbaad chuka hai.
Unhon nay zaroor ziada tar samaan aakhri bombs phatnay...
say pehlay hi baant diye honge.
Hey! Mujhay razayi mili hain.
Kuch razayiyaan dekh kar khushi ho rahi ho?
Kamazkam yahan kuch tou hai.
Aik canteen ya tibbi samaan...
yaa aik kehmay ke baray mein kya khayal hai?
Ya, meray Khuda.
Kya huwa?
Zameen khaufnaak hai.
Zameen herat-angaiz jagah hai...
taaza hawa, darakht...
Meway.
Inka zaiqa mamool say behtar hai na?
Main Zameen ko zor say galay lagana chahta hun.
Tum ajeeb tarha say bartao kar rahay ho.
Mujhay ajeeb sa mehsoos ho raha hai, lekin achi tarha say.
Main washroom say ata hun.
Octavia? Octavia...
Meray khayal say main pagal ho raha hun,
yaa phir grounders yahan agaye hain yaa main pagal ho raha hun...
Theek hai. Gehri saans lou. Bas mujhe batao tumnay kya dekha.
Usay.
-Jasper, wahan koi nahi hai. -Wo bilkul waheen khara hai!
Humein bhaagna parega. Humein bhaagna parega.
Koi kuch kar kyun nahi raha hai...
Bas karo. Chup hojao, Jasper, kya tumnay koi nasha-awar cheez li hai?
Main tumsay pyaar karta hun, aur main tumhein bas yeh batana chahta tha.
Hum sab jald mar jayengay, theek hai?
Main tumsay pyaar karta hun.
Kya tumnay pura din yahi khaya hai?
Yahi khaya hai, lekin ab kya farq parta hai?
Yeh...
Tum bilkul nashay mein ho.
Araam say.
Yeh lou. Yeh pakro.
-Yeh aik charri hai. -Nahi.
Yeh grounder say bachnay ke liye aik charri hai.
Jab tak tum isay pakray rahogay aur yahan bethay rahogay...
grounders tumhein dekh nahi sakengay.
-Dekha? -Haan. Baat samajh arahi hai.
Main bas isi jagah rahunga.
Baat waqai samajh arahi hai.
Yaheen bethay raho.
Bahir jao.
Ghussa mat karo.
Mujhay laga tumhein bhook lagi hogi.
Yeh aik aman ki paishkash hai.
Mujhay pehlay yahan akelay nahi ana chahiye tha.
Wo bewakoofi thi aur khatarnaak bhi tha aur...
Yeh iskay laiq nahi hai.
Main Bellamy ko nahi bataungi agar tum nahi bataogay.
Is say sab kuch badal jayega.
Ab naizon say bhagna nahi parega.
Aik badmash bannay ke liye taiyaar ho, Clarke?
Dekho, main bandooqein khemay tak lejanay ke liye tumsay jhagra nahi karungi.
Main janti hun humein iski zarurat hai,
magar yeh tawaqqa mat karna ke mujhay yeh khayal pasand ayega.
Hum khushqismat hain ke bandooqein grease ki teh mein rakhi huwi thi.
Bandooqon ke bachnay ka maltab yeh hai ke hum ab nakaara nahi rahay.
Tumhein seekhnay ki zarurat hai ke inhein kis tarha chalaya jata hai.
Tou mujhay bas isay apnay kandhay par rakhnay ki zarurat hai?
Haan, thora sa uppar...
yahan tak.
Haan. Yeh theek hai.
Mujhay dekho aur seekho.
Abhi tak sirf dekh hi rahi hun.
Meri goliyaan nikal nahi rahi hain. Apni chala kar dekho.
Yeh herat-angaiz tha.
Kya aisa mehoos karna mujhay bura bana deta hai?
Dobara koshish karo.
Nahi. Humein goliyaan zaaya nahi karni chahiye.
Tumhein practice ki zarurat hai.
Nahi. Humein yeh sochnay ki zarurat hai
ke hum khemay mein bandooqein kaise rakhengay...
hum inhein kahan rakhengay, aur in tak kiskay pass rasayi hogi.
Tumnay grounder par nazar rakhne ke liye Miller ko peechay chora hai.
Tumhein uss par bharosa hoga.
Tumhein uskay saath rehna chahiye.
Dusray log uski baat mantay hain.
Mujhay uskay saath rehna chahiye?
Bellamy, kya chal raha hai?
Tum pura din ajeeb tarha say bartao kar rahay ho.
Tumnay itna sara samaan liya tha.
Tum bhaagnay walay ho.
Isi liye tumnay mera saath anay par haami bhari thi.
Tum saara samaan logay aur ghayab hojaogay.
Meray pass aur koi raasta nahi hai. Ark bohot jald yahan pohonch jayega.
Tou tum bas Octavia ko chor kar chalay jaogay?
Octavia mujhsay nafrat karti hai. Wo theek hojayegi.
-Tumhein nahi pata... -Dekho maine chancellor ko goli maari thi.
Wo mujhay maar dalengay, Clarke.
Aur agar main khushqismat huwa tou wo mujhay saari zindagi grounder
ke saath qaid mein daal dengay, aur aisa kabhi nahi honay wala ke
main Jaha ko is baat ki khushi honay dun.
Practice karti raho. Mujhay thori taaza hawa ki zarurat hai.
Bellamy Blake.
Tum yahan kaisay aye?
Tum tou Ark mein ho.
Tumnay Ark par mujh par goli chalayi thi.
Lekin main tumhara intezaar kar raha tha.
Mainay kiya jo mujhay karna tha.
-Octavia ki hifazat karna. -Bilkul theek.
Ghatiya harkat ki...
apni behen ka istemaal karke apnay jaraim par pardah daal rahay ho.
Apnay zulm-o-sitam, aur khud-garzi par bhi?
Agar tum meri jaan lenay aye ho, tou lelo.
Main tumhari jaan kyun loon?
Dusray logon ki tarha...
main tumhari be-wafayi say bach gaya.
Tum kis baray mein baat kar rahay ho?
Wo 320 roohein jinhein Ark say alag kardiya gaya tha
takay baaqi log zinda reh saken.
Tum jantay thay ke unhein qurbaan kardiya jayega.
Radio.
Main nahi janta tha ke aisa hoga.
Tumhein mujhsay maafi nahi mangni chahiye.
Un say maangni chahiye.
Qaatil.
-Qaatil. -Bas karo.
Tumnay aisa nahi socha tha, hai na?
Dad?
Hey, kya chaand yahan par hai?
Monty!
Main chaand ki madad ke bina leharon ko nahi badal sakta.
Bahir jao yahan say.
Yeh physics ki bunyaadi baatien hain.
Yaheen raho.
Isay nazar-andaaz karo. Baahir aao.
Aap asli nahi hain, hai na?
Maaf karna, meri beti.
Kaash mein hota.
Thehrein.
Yeh kaisay mumkin hai?
Meray khayal mein "Kaisay"...
say ziada aiham sawaal hai ke "Kyun".
Main hi kyun?
Kyunke main aap ko yaad karti hun.
Yeh us say kayi ziada barh kar hai, meri beti.
Aap chahtay hain main unhein maaf kardun.
Tumhari maa tumsay pyaar karti hain, Clarke.
Unhon nay aap ko dhoka diya tha.
Main unhein is ke liye kaisay maaf kar sakti hun?
Aap ka yeh mayoosi say bhara chehra jaiz nahi hai.
Main koshish kar rahi hun.
Main har waqt koshish karti hun...
lekin sab log mujh se umeedein lagaye baithay hain...
aur yeh bohot mushkil hai.
Yahan aao.
Main jaanta hun, meri jaan.
Bohot mushkil waqt guzra hai, hai na?
Mainay kisi par tashaddud honay diya.
Suno.
Tum jitna kar sakti ho wo tum kar rahi ho.
Aap chahtay hain ke main yeh kahun ke mom say jitna hosakta tha unhon nay kiya.
Tum jo karna chahti ho yeh is baray mein hai.
Aap ki jaan unki waja say gayi hai.
Wo meri maafi ki haqdaar nahi hain.
Meri baat suno.
Maaf karnay ka matlab yeh nahi hai ke log kis ke haqdaar hain.
Dekhein. Mujhay maaf kardein.
Main aisa nahi kar sakti.
Jaisa tumhein theek lagay. Pagal aurat.
Dad?
Hilna mat.
Humein abhi jana hoga.
Tum aisa kyun kar rahi ho?
Kapray pehno bas.
Unhein pata lag jayega ke tumnay meri madad ki hai.
Tumnay hi kaha tha... tum yahan rahay, tou maray jaogay.
Main aisa honay nahi dungi.
Main tumhari zindagi khatray mein nahi daalunga.
Yeh abhi hi karna hoga.
Theek hai.
In kapron mein bhi wo mujhay dekh lengay.
Logon ko abhi kaafi saari cheezein dikhayi de rahi hain.
Uth jao.
Theek hai. Chalo chaltay hain.
Tumnay kya kiya hai?
Sardiyon ki khoraak ka hissa waqt say pehlay hi nikaal diya.
Jobi meway, jo khana tumnay meray guard ko diya tha...
unhein kuch hojata hai... unhein cheezein nazar ati hain...
lekin uska nasha utar jata hai.
Bas jitna duur ja saktay ho chalay jao, theek hai...
aur koshish karna ke maaray na jao.
Mujhsay dobara kaho.
Tum jhaaruon ki almaari...
ke sab say khoobsurat jhaaru ho.
Isay main sambhaalta hun.
Hey...
Qaatil.
Please mujhay maar dou.
Maar dou mujhay!
Main mout ka haqdaar hun. Please.
Main aur jung nahi kar sakta.
Kya tumhein nahi pata? Zindagi khud aik jung hai.
Mujhay kya karna hai?
Zinda raho, jeeyo, saans lo, takleef bardaasht karo.
Yeh sab tumhara qarz hai in par.
Tum mout ka sukoon chahtay ho.
Tumhein uska haqdaar banna parega.
Larayi ka jawab dou!
Kya tumhain lagta hai ke tumhain apne dard se nijaat milni chahiye?
Kya tum us tohfay ke haqdaar ho?
Kyunke tumhein wo zaroor milega.
Tumsay koi zaati dushmani nahi hai.
Hathiyaar nichay rakh dou, Dax.
Tumhein waheen par rehna chahiye tha, Clarke.
Mainay koshish ki tumhein nah marnay ki, magar tum meray rastay mein agayi...
aur Shumway nay kaha tha kisi gawah ko baaqi mat chorna.
Yeh kis baray mein baat kar raha hai?
Yeh sab Shumway ka kiya dhara tha.
Usnay mujhay bandooq di thi chancellor par goli chalanay ke liye.
Meray raastay say hat jao, main tumhari jaan nahi loonga.
Hathiyaar nichay rakh dou.
Tumhari marzi hai.
Nahi!
Uskay uppar say hat jao!
Tum theek ho.
Nahi, main theek nahi hun.
Meri maa...
Agar unko pata lag gaya jo mainay kiya hai...
Jo main hun...
Unhon nay mujhay acha insan aur behtar insaan bannay ke liye paala posa...
Bellamy...
...aur main bas logon ko takleef hi pohonchata hun.
Main aik jaanwar hun.
Tumnay aaj meri jaan bachayi hai.
Tum shayad kabhi kabaar bohot buray hotay ho...
lekin...
...mujhay tumhari zarurat hai.
Hum sab ko tumhari zarurat hai.
Agar tum nah hotay tou hum mein say koi bhi is jagah mein zinda nah bachta.
Tumhein maafi chahiye, theek hai, main tumhein maaf kardungi.
Main tumhein maaf karti hun, theek hai...
lekin tum bhaag nahi saktay, Bellamy.
Tumhein meray saath wapas chalna hoga.
Tumhein saamna karna hoga.
Jaisay tumnay apni mom ka saamna kiya?
Tum sahi keh rahay ho.
Main apni mom ka saamna karna nahi chahti.
Main kisi cheez ka bhi saamna nahi karna chahti.
Main har roz bas yahi sochti hun ke hum sab ko zinda kaise rakhengay...
lekin hamaray pass koi aur raasta nahi hai.
Jaha jab zameen par ayega tou mujhay maar dalega.
Hum uska koi na koi hal nikal lengay.
Kya hum baad mein hal nikal saktay hain?
Jab bhi tum taiyaar hojao.
Sakht raat guzri?
Haan. Mera sar...
dukh raha hai. Tum batao?
Mujhay pura yaqeen hai mainay aik pine cone khaya tha...
kyunke usnay mujhsay khanay ko kaha.
Wo faraar hogaya hai. Grounder faraar hochuka hai.
Kya hoga agar wo dusray grounders ko apnay saath wapas le ata hai?
-Wo hum sab ko maar dalengay. -Yaa us say bhi kuch badtar hoga.
Grounders ko anay dou.
Hum kaafi arsay say usnay khaufzada hain aur aisa kyun hai?
Un kay chaaku aur naizay ki waja say.
Main aap logon ke baray mein tou nahi keh sakta.
Main dar kar jeenay say thak chuka hun.
Yeh mumkin nahi.
Yeh hathiyar hain, theek hai, khilonay nahi hain...
aur humein yeh guard ko deni hongi jab dropchips nichay ayengi...
magar tab tak...
yeh humein mehfooz rakhnay mein madad karengi.
Aur jahan say humein yeh mili hain wahan aisi aur bhi mojood hain.
Kal say hum training shuru karengay...
aur agar grounders aye...
hum un say jung ke liye taiyaar hongay.
Mujhay tawaqqa nahi hai ke tum mujhay maaf kardogi...
lekin tumhein meray saath jeenay ka koi raasta dhoondna hoga...
...kyunke main kahin nahi ja raha.
Bellamy...
Waqt agaya hai.
Grounder ka faraar hona...
tumhari madad say tou nahi huwa?
Mera us cheez say koi lena dena nahi.
Razayi laanay ke liye shukriya.
Mr. Blake...
main kaafi arsay say aap say baat karna chahta tha.
Is say pehlay ke aap kuch kahein...
main kuch kehna chahungi.
Jab aapnay humein yahan bheja tha...
aapnay humein marnay ke liye bheja tha...
lekin mojzaana tor par...
hum mein say ziada log ab bhi zinda hain.
Wo ziada tar, is ki waja say huwa hai...
Bellamy ki wajah se.
Yeh hum mein say aik hai aur hum sab ki tarha...
yeh apnay juraim ki maafi ka mustahiq hai.
Clarke, main tumharay nazariye ki qadar karta hun...
lekin yeh itna asaan nahi hai.
Asaan hai...
agar aap yeh janna chahtay hain ke Ark mein aap ko kon maarna chahta hai.
Bellamy Blake...
tumhein tumharay jaraim ke liye maaf kiya jata hai.
Ab...
mujhay batao tumhein bandooq kisnay di thi.
Tum aik ghatya shakhs ho.
Main bhi tumhari tarha...
apnay nazariye ke liye lar raha hun.
Tou phir tumhara nazariya hai kya?
Mujhay iska moaina karnay ki zarurat hai.
Banqoodein?
Waqai?
Grounder ke faraar honay say humein badlay ki tawaqqa karni chahiye.
Humein taiyaar rehna hoga.
Haan. Hamaray abbao-ajdaad bhi taiyaar rehna chahtay thay.
Isi liye unhon nay bombs banaye.
Rifles atomi bomb ki tarha khatarnaak nahi hain.
Wo Bellamy ke haath mein hain tou wo khatarnaak ban jatay hain.
Clarke, chalo.
Wo jo karnay wala hai tum uski paishan-goyi nahi kar sakti.
Iska koi behtareen jawaab nahi hai, Finn.
Grounder nay Octavia ki jaan bachayi...
aur Bellamy usay yahan laaya aur us par tashadud kiya.
Haan, lekin agar wo usay yahaan nah laata tou tumhari jaan jaa chuki hoti.
-Mujhay maloom hai. -Main uske uppar bharosa karti hun.
Tum sanjeeda ho?
Haan, main hun.
Clarke...
tum aur Bellamy humein aik khatarnaak mor par le kar jarahay ho.
Kaash tum is baray mein pehlay mujhsay baat karleti.
Kaash tum mujhsay kaafi saari cheezon ke baray mein baat karletay...
lekin tumnay nahi ki.
Shukar hai Khuda ka tum agayi.
Mujhay laga meri jaan lenay walay hain.
Baat wahan tak nahi jayegi, commander.
Ruko. Kya chal raha hai? Mainay...
Mainay wohi kiya jo tumnay mujhsay karnay ko kaha tha!